**ธัญนิตย์ ภูธนัตถ์วฤนร์** ชื่อเล่น **เพชร** มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์

ประวัติ
-------

ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง

นักกีฬาเทควันโดรุ่นเยาวชน
-------------------------

### พ.ศ. 2558

ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2

นักกีฬาเทควันโดรุ่นประชาชน
--------------------------

### พ.ศ. 2559

ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย

### พ.ศ. 2560

ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)

อ้างอิง
-------

1. ↑  3 จอมเตะวืด ส่งท้ายที่โสม "โค้ชเช" พอใจเตรียมลุยต่อ
2. ↑  Benjarat Yangtrakul - Taekwondo Data
3. ↑  ""เบญจรัตน์" ประเดิมทอง "ณัฐวีร์" พ่ายเจ้าถิ่นค้านสายตา". คลังข้อมูลเก่าเก็บจากแหล่งเดิมเมื่อ 2017-08-30. สืบค้นเมื่อ 2017-08-27.
4. ↑  เตะสนั่นฟิลิปปินส์ ทัพเทควันโดไทยคว้า 2 ทอง
5. ↑  สมุทรปราการโกยรวม 11 ทองเจ้าเรือพาย[*ลิงก์เสีย*]
6. ↑  จอมเตะโจ๋ไทย ประเดิม 2 เงิน 4 ทองแดง เทควันโดยช.เอเชีย[*ลิงก์เสีย*]
7. ↑  "โค้ชเช" พอใจโคเรียโอเพ่น แย้มอำลาหลายคนหลังจบ อลป.[*ลิงก์เสีย*]
8. ↑  "เบญจรัตน์" ซิวทองแดง ปิดเทควันโดโคเรีย
9. ↑  "จูเนียร์-นัท" ซิวเหรียญทองเทควันโดเวียดนามโอเพ่น
10. ↑  "จุฬานันท์-สาทร" คว้าเพิ่ม 2 ทอง ศึกเทควันโดโคเรีย โอเพ่น
11. ↑  "เพชร" เบญจรัตน์ คว้าทองแรกเทควันโด - "โค้ชเช" รับซีเกมส์เหนื่อยกว่าเอเชียนเกมส์
12. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ เก็บถาวร 2022-05-30 ที่ เวย์แบ็กแมชชีน, เล่ม ๑๓๘ ตอนพิเศษ ๒ ข หน้า ๘๗, ๒๙ มกราคม ๒๕๖๔